Môłô kaszëbskô gmina Dzemiónë czësto niespòdzajno dobëła w òglowòpòlsczim internetowim kònkùrsu nad 150 pòlsczima môlëznama òrganizëjącyma Òrszôk Trzech Królów. Pòbiôtkòwała m.jin. Pòznóń, Rzeszów, Gdiniã czë Katowice. Nôdgrodą, ùdëtkòwioną przez pòwstałą w 2010 rokù Fùndacjã „Òrszôk Trzech Królów”, béł wielbłąd z Cyrkù Zalewsczi, chtëren to zwiérz 6 stëcznika latoségò rokù béł téż atrakcją farwnégò dzemiańsczégò przemarszu.